Document ID: /fineweb-2-swissfilter-quality_10-filterrobots/filtered/01522.jsonl.gz/94

Celebrem el Nadal i fem cagar el Tió!
Divendres 15 de desembre, us convidem a venir a fer una mica de festa amb amb el Centre Català de Ginebra per tancar l'any, a partir de les 18h al local de la Delegació Catalana de Ginebra (Rue Rousseau 38, 1201 Genève).
Tindrem animació pels més petits, que podran pintar nadales i també farem cagar el Tió. El farem cagar a les 18:30h, sigueu puntuals si no us ho voleu perdre! Animem a cada mare/pare a portar un regal pel seu fill. Pels adults, us proposem fer una espècie d’amic invisible. Per participar-hi, porteu un regal (10-15CHF) que posarem sota el Tió. Repartirem els diferents regals entre la gent que hagi volgut participar-hi.
A partir de les 19h, també comptarem amb el, ja tradicional, Bingo Solidari per La Marató de TV3. Hi haurà premis per cada línia i bingo i tots els beneficis seran destinats a la salut sexual i reproductiva.
Per acabar, hi haurà un pica-pica/sopar per compartir en companyia de tots i celebrar l’inici de les festes d’hivern i Nadal!
El preu de la inscripció és: gratuïta (infants) / 5 CHF (socis) / 10 CHF (no socis). Les inscripcions es tancaran el dimecres 13 de desembre a mitjanit. *Si encara no heu fet el pagament de la quota d'enguany teniu també fins el mateix 13 de desembre per beneficiar-vos de la reducció del preu. No espereu a l’últim moment perquè hi haurà places limitades.
Esperem que us agradi la nostra proposta de Nadal, i ja sabeu, estem sempre oberts a suggeriments per millorar les activitats que us oferim!
Si voleu ser voluntaris de l'activitat per ajudar, per exemple, en la preparació i el muntatge del bingo o cantant-lo, ens podeu enviar un correu a: <email-pii>